CELEX: 62007CA0522
Language: sk
Date: 2009-10-29 00:00:00
Title: spojené veci C-522/07 a C-65/08: Rozsudok Súdneho dvora (ôsma komora) z  29. októbra 2009 (návrh na začatie prejudiciálneho konania, ktorý podal Finanzgericht Düsseldorf — Nemecko) — Dinter GmbH/Hauptzollamt Düsseldorf (C-522/07), Europol Frost-Food GmbH/Hauptzollamt Krefeld (C-65/08) [Spoločný colný sadzobník — Nariadenie (EHS) č. 2658/87 — Kombinovaná nomenklatúra — Colné zaradenie — Platnosť — Doplnková poznámka — Koncentrát z jablčnej šťavy]

19.12.2009   
            
            
               SK
            
            
               Úradný vestník Európskej únie
            
            
               C 312/2
            
         Rozsudok Súdneho dvora (ôsma komora) z 29. októbra 2009 (návrh na začatie prejudiciálneho konania, ktorý podal Finanzgericht Düsseldorf — Nemecko) — Dinter GmbH/Hauptzollamt Düsseldorf (C-522/07), Europol Frost-Food GmbH/Hauptzollamt Krefeld (C-65/08)
   (spojené veci C-522/07 a C-65/08) (1)
   
   (Spoločný colný sadzobník - Nariadenie (EHS) č. 2658/87 - Kombinovaná nomenklatúra - Colné zaradenie - Platnosť - Doplnková poznámka - Koncentrát z jablčnej šťavy)
   2009/C 312/02
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Düsseldorf
   
      Účastníci konania pred vnútroštátnym súdom
   
   
      Žalobkyne: Dinter GmbH (C-522/07), Europol Frost-Food GmbH (C-65/08)
   
      Žalovaní: Hauptzollamt Düsseldorf (C-522/07), Hauptzollamt Krefeld (C-65/08)
   
      Predmet veci
   
   Návrh na začatie prejudiciálneho konania — Finanzgericht Düsseldorf — Výklad a platnosť doplnkovej poznámky 5 písm. b) ku kapitole 20 prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, s. 1; Mim. vyd. 02/002, s. 382), zmenenému a doplnenému nariadením Komisie (ES) č. 1810/2004 zo 7. septembra 2004 (Ú. v. ES L 327, s. 1) — Čistá koncentrovaná jablčná šťava s Brixovou hodnotou 66,8 neobsahujúca pridaný cukor — Zaradenie tohto výrobku do podpoložky 2009 7999 colnej nomenklatúry (jablčná šťava neobsahujúca pridaný cukor) alebo do podpoložky 2106 9098 (ostatné potravinové prípravky inde nešpecifikované ani nezahrnuté) — Obmedzenie právomocí zverených Komisii na základe článku 9 nariadenia Rady (EHS) č. 2658/87 upresniť obsah položiek sadzobníka
   
      Výrok rozsudku
   
   Doplnková poznámka 5 písm. b) ku kapitole 20 prílohy I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, vyplývajúca z nariadenia Komisie (ES) č. 1776/2001 zo 7. septembra 2001, nariadenia Komisie (ES) č. 2031/2001 zo 6. augusta 2001 a nariadenia Komisie (ES) č. 1810/2004 zo 7. septembra 2004, sa mení a dopĺňa príloha I k nariadeniu č. 2658/87, je neplatná v rozsahu, v akom vylučuje koncentrovanú prírodnú jablčnú šťavu z položky 2009.
   
      (1)  Ú. v. EÚ C 37, 9.2.2008.
   
      Ú. v. EÚ C 107, 26.4.2008.